Հայաստանի հունահռոմեական ոճի ըմբշամարտի հավաքականի անդամներ Արթուր Ալեքսանյանը (97 կգ) եւ Մաքսիմ Մանուկյանը (82 կգ) Եվրոպայի 2018 թ. առաջնության կիսաեզրափակչում են: Այսօր՝ մայիսի 1-ին, Կասպիյսկում ընթացող մրցաշարի քառորդ եզրափակչում օլիմպիական չեմպիոն, աշխարհի ու Եվրոպայի եռակի չեմպիոն Արթուր Ալեքսանյանը հաղթեց հույն Լաոկրատիս Կեսիդիսին: Նույն փուլում աշխարհի չեմպիոն Մանուկյանն առավելության հասավ բուլղարացի Դանիել Տիհոմիրով Ալեքսանդրովի նկատմամբ: